ศาลอาญาออกคำแถลงการหลังมีคำตัดสินฝากขังแกนนำม็อบราษฎรโดยมีรายละเอียดดังนี้คือ
8 สิงหาคม 2020 เวลาประมาณ 09:00 น. เศษ ที่ศาลอาญา พนักงานสอบสวนยื่นคำร้องขอหมายขังนายอานนท์ นำภา และนายภาณุพงศ์ จาดนอก ผู้ต้องหาเพื่อทำการสอบสวนต่อมาทนายความของนายอานนท์ละนายภาณุพงศ์ยื่นคำคัดค้านคำร้องขอหมายขังดังกล่าว ศาลลงนั่งพิจารณาไต่สวนคำร้องขอหมายขัง โดยมีตัวแทนมวลชนผู้ชุมนุมเข้าร่วมฟังการไต่สวนในห้องพิจารณา ก่อนการไต่สวนศาลได้อธิบายคำร้องขอฝากขังของพนักงานสอบสวนและแจ้งสิทธิ์ตามกฎหมายให้ผู้ต้องหาทั้งสองทราบ แล้วต่ายส่วนพนักงานสอบสวนผู้ร้องโดยมีทนายผู้ต้องหาทั้งสองและผู้ต้องหาทั้งสองถามค้าน

ต่อมาเวลาประมาณ 15:00 น. เศษ ศาลได้อ่านคำสั่งคำร้องดังกล่าว ให้พนักงานสอบสวนผู้ร้องนายอานนท์นายภาณุพงศ์และทนายความของทั้งสองฟัง และมีคำสั่งว่าพิเคราะห์พยานหลักฐานในชั้นไต่สวนคำร้องและข้อขัดค้านแล้วเห็นว่าตามประมวลกฎหมายวิธีพิจารณาความอาญามาตรา 78 ได้วางหลักเกณฑ์การควบคุมตัวไว้เป็นขั้นตอนเพื่อคุ้มครองสิทธิและเสรีภาพของประชาชนเมื่อคดีนี้พนักงานสอบสวนหลังผู้ต้องหาทั้งสองวันที่ 7 สิงหาคม 2563 เวลา15:00 น.

ต่อมานำตัวผู้ต้องหาทั้งสองและคำร้องมายื่นคำร้องต่อศาลอาญาในวันเดียวกันเมื่อเวลา 16:45 น. ศาลไต่สวนแล้วว่ามีคำสั่งว่าผู้ร้องยื่นคำร้องขอฝากขังพ้นกำหนดเวลาราชการจึงมีคำสั่งคืนคำร้องและให้รับตัวผู้ต้องหาคืนและให้ยื่นคำร้องภายใน 48 ชั่วโมงตามกฏหมาย

วันนี้พนักงานสอบสวนนำตัวผู้ต้องหาทั้งสองมายื่นคำร้องขอฝากขังเวลา 8.52 น. ยังอยู่ในระยะเวลาที่พนักงานสอบสวนสามารถควบคุมตัวผู้ต้องหาได้ตามประมวลกฎหมายวิธีพิจารณาความอาญามาตรา 84 วรรคสามจึงมิใช่เป็นการดำเนินการกระบวนพิจารณาซ้ำ

ส่วนที่ผู้ต้องหาทั้งสองคัดค้านว่าผู้ต้องหา มีถิ่นที่อยู่และประกอบอาชีพเป็นหลักแหล่งคดีนี้เจ้าพนักงานตำรวจจับกุมผู้ต้องหาตามหมายจับซึ่งมีข้อหาอัตราโทษจำคุกอย่างสูงเกิน 3 ปีซึ่งตามกฏหมายเมื่อเป็นกรณีที่ผู้ถูกจับไม่ได้รับการปล่อยตัวชั่วคราวและมีเหตุจำเป็นการเพื่อการสอบสวน

พนักงานสอบสวนชอบที่จะยื่นคำร้องต่อศาลขอให้ออกหมายขังได้ โดยที่พนักงานสอบสวนอ้างเหตุขออนุญาตฝากขังว่าการสอบสวนยังไม่เสร็จสิ้นต้องสอบสวนพยานเพิ่มเติมอีกจำนวน 6 ปากและรอผลการตรวจพิสูจน์ลายพิมพ์นิ้วมือและผลการตรวจประวัติการต้องโทษ

ดังนั้นพนักงานสอบสวนจึงมีอำนาจขอสอบสวนพยานดังกล่าวไว้เมื่อเป็นการร้องฝากครั้งที่หนึ่งซึ่งพนักงานสอบสวนมีเวลาสอบสวนเพียง 48 ชั่วโมงกรณีจึงมีเหตุจำเป็นเพื่อการสอบสวนต่อไปส่วนข้อขัดค้านอื่นไม่มีน้ำหนักให้รับฟังจึงอนุญาตให้ฝากขังผู้ต้องหาตามขอ 
นอกจากนี้ศาลได้แจ้งสิทธิ์การขอประกันตัวหรือขอปล่อยตัวชั่วคราวให้ผู้ต้องหาทั้งสองทราบแล้วว่าผู้ต้องหาทั้งสองสามารถยื่นคำร้องขอประกันตัว หรือขอปล่อยตัวชั่วคราวได้ทันทีหรือสามารถยื่นคำร้องขอประกันตัวได้ทุกวันไม่เว้นวันหยุดราชการ
2.ประมวลกฎหมายอาญา,4.ประมวลกฎหมายวิธีพิจารณาความแพ่งฯ(วิแพ่ง),21.กฎหมายรัฐธรรมนูญ,26.กฎหมายสิทธิมนุษยชน,92.ข่าวสารทั่วไป สถิติต่างๆ